《庚戌秋书事八首 其七》
明代·彭年

汉皇神武即周宣，百伐长驱瀚海残。信有嫖姚辞甲第，不妨通利筑星坛。

轮台诏下苍生慰，马邑诛先白骨寒。千载中兴元不异，伫看丕烈颂桓桓。

作者简介：（1505—1567）苏州府长洲人，字孔嘉，号隆池山樵。好学工书，有文名。与文徵明友善。家贫嗜酒，然除文字交外，不受升粟之馈，卒以贫困终。有《隆池山樵集》。